Catholic Encyclopedia

Catholic Encyclopedia, også kjent som Old Catholic Encyclopedia og Original Catholic Encyclopedia, er en engelskspråklig encyklopedi utgitt i USA. Det første bindet kom ut i mars 1907 og de tre siste i 1912, etterfulgt av et registerbind og senere supplerende bind. Målet med leksikonet var «to give its readers full and authoritative information on the entire cycle of Catholic interests, action and doctrine.» (å gi leseren fullstendig og autoritativ informasjon på alt som angår katolske interesser, handlinger og doktriner.)Forordet til Catholic Encyclopedia 

Catholic Encyclopedia ble utgitt av Robert Appleton Company, et forlag dannet i New York i februar 1905 med utgivelse av leksikonet som eneste formål. De fem medlemmene i encyclopediens redaksjonskomite var også styret i forlaget. I 1912 ble forlagets navn endret til The Encyclopedia Press. I hele forlagets levetid gav det kun ut dette verket.

 Formål 
Encyklopedien skulle tjene Den katolske kirke. Det konsentrete seg om informasjon som var relatert til kirken og la fram stoffet fra et katolsk synspunkt. Det tar for seg ting som har blitt gjort av katolikker og andre i de svært mange intellektuelle og samfunnsmessige grener, som kunst, utdanning, poesi og vitenskap. Selv om det var smalere i fokusområde enn generelle encyklopedier, var det mye bredere anlagt enn tidligere forsøk på mer kortfattede katolske encyklopedier, som kun hadde tatt for seg rene kirkespørsmål.

Encyklopedien gir grundige portretter oav historiske og filosofiske ideer, personer og hendelser fra et katolsk perspektiv. Dette inkluderer spørsmålene som splittet katolisismen fra protestantismen og andre trossamfunn. Siden encyklopedien aldri har blitt oppdatert (i motsetning til New Catholic Encyclopedia), vil mange av oppslagene være utdaterte med tanke på den generelle kulturen eller den katolske kirkens situasjon og lære. Særlig kan det påpekes at det kom ut før Vatikanstatens uavhengighet i 1929 og Andre Vatikankonsil (1962-65) som innførte flere viktige endringer i katolsk praksis.

 Historie 
Skriveprosessen begynte 11. januar 1905 under ledelse av fem redaktører:
 Charles G. Herbermann, professor i latin og bibliotekar ved City College of New York
 Edward A. Pace, professor i filosofi ved The Catholic University of America i Washington D.C.
 Condé B. Pallen, redaktør
 Thomas J. Shahan, professor i kirkehistorie ved Catholic University.
 John J. Wynne, S.J., redaktør av Messenger of the Sacred Heart

Førsteutgaven ble utgitt av Robert Appleton Company (RAC). Det kom ut bind fortløpende mellom 1907 og 1912: 
BindInnholdFørste gang publisertSjefredaktør1 Aachen — Assize1907Charles George Herbermann2 Assize — Brownr 3 Brow — Clancy 19084Cland — Diocesan5 Diocese — Fathers19096 Fathers — Gregory 7 Gregory — Infallibility19108 Infamy — Lapparent 9 Laprade — Mass10 Mass — Newman191111 New Mexico — Philip12 Philip — Revalidation13 Revelation — Simon Stock191214 Simony — Tournely 15 Tournon — Zwirner

Redaktørene hadde sitt første redaksjonsmøte i lokalene til The Messenger i New York City. Teksten fikk «stempelet» nihil obstat fra en offisiell sensor, Remy Lafort, 1. november 1908 og imprimatur (godkjenning) fra John Murphy Farley, erkebiskopen av New York. I tillegg til hyppige uformelle konferanser og konstant brevveksling, holdt redaktørene 134 formelle møter for å gå gjennom planer, omfang og framgangen i arbeidet. Det hele var ferdig 19. april 1913. Et første supplement ble gitt ut i 1922, senere kom det ni seksjoner med løse blader utgitt av The Gilmary Society mellom 1950 og 1958.

I 1912 ble det gitt et spesialbind, komplett illustrert, til dem som hadde bidratt til å få prosjektet i gang ved tidlig å kjøpe flere sett av encyklopedien.

At Catholic Encyclopedia var i offentlige bibliotek i USA skapte kontroverser. Nativister protesterte og hevdet at dette var i strid med skillet mellom stat og kirke, og de nådde fram med sine protester i Belleville i New Jersey.Separation of Church and State, Hamburger, Philip, Harvard University Press (2002), p. 412.

Encyklopedien ble senere oppdatert under ledelse av The Catholic University of America og 17-bindsverket New Catholic Encyclopedia ble først publisert i 1967 og igjen i 2002.

 Forfattere og kilder 
The Catholic Encyclopedia and its makers sier:

The work is entirely new, and not merely a translation or a compilation from other encyclopedic sources. The editors have insisted that the articles should contain the latest and most accurate information to be obtained from the standard works on each subject.

I dette ligger det at «from standard works» vil si at noen av artiklene fra europeiske forfattere som Pierre Batiffol (fransk) og Johann Peter Kirsch (tysk) tidligere hadde blitt utgitt fullstendig eller delvis i Europa, og var blitt oversatt og tilpasset encyklopedien.The Catholic encyclopedia and its makers 1917 Blant dem som skrev nye artikler på engelsk var Anthony Maas og Herbert Thurston.

 Onlineversjoner 
USAs lover om opphavsrett sier at alt som er publisert i USA før 1923 er offentlig eiendom. I 1993, i forbindelse med pave Johannes Paul IIs besøk i Denver for verdensungdomsdagene, bestemte Kevin Knight seg for å starte et prosjekt for å publisere 1913-utgaven av encyklopedien på internett. Knight startet nettstedet New Advent for formålet. Frivillige fra USA, Canada, Frankrike og Brasil hjalp til med transkriberingen. Siden ble lansert i 1995, og i 1997 var arbeidet ferdig.

I 2007 publiserte Catholic Answers en vannmerket versjon som ble produsert ved å scanne sidene i originalene. 

Andre scannede utgaver av encyklopedien finnes på Google Books, hos Internet Archive og Wikimedia Commons. Wikisource har også et transkriberingsprosjekt basert på filene som ligger hos Commons.BindInnholdFørste gang publisertWikisource(Ufullstendig)Internet ArchiveGoogle BooksSjefredaktør1 Aachen — Assize  1907Wikisource 1Internet Archive 1Google Books 1Charles George Herbermann2Assize — Brownr   Wikisource 2Internet Archive 2Google Books 23Brow — Clancy 1908Wikisource 3Internet Archive 3Google Books 34Cland — DiocesanWikisource 4Internet Archive 4Google Books 45Diocese — Fathers1909Wikisource 5Internet Archive 5Google Books 56Fathers — Gregory  Wikisource 6Internet Archive 6Google Books 67 Gregory — Infallibility 1910Wikisource7 Internet Archive 7Google Books 78Infamy — Lapparent Wikisource 8 Internet Archive 8Google Books 89Laprade — Mass Wikisource 9Internet Archive 9Google Books 910 Mass — Newman1911 Wikisource 10Internet Archive 10Google Books 1011New Mexico — Philip Wikisource 11 Internet Archive 11Google Books 1112Philip — Revalidation Wikisource 12Internet Archive 12Google Books 1213Revelation — Simon Stock1912 Wikisource 13Internet Archive 13Google Books 1314Simony — Tournely  Wikisource 14Internet Archive 14Google Books 1415Tournon — Zwirner Wikisource 15Internet Archive 15Google Books 1516Index1914Wikisource 16Internet Archive 16Google Books 1617Supplement I (1922)  Internet Archive 17 Google Books 1718Supplement II  Google Books 1819Supplemental Year Books Supplemental Year Books 1912–1922

1922-supplementet til encyklopedien er også offentlig eiendom, og finnes på internett. New Catholic Encyclopedia er også tilgjengelig online på noen biblioteker.

 Se også 
 Encyclopædia Biblica
 Jewish Encyclopedia

 Noter 

 Referanser 

 Eksterne lenker 


 Catholic Encyclopedia - Catholic.com
 Catholic Encyclopedia - New Advent
 Catholic Encyclopedia - Catholicity

Kategori:Bøker fra 1907
Kategori:Nettleksika
Kategori:Engelskspråklige oppslagsverk
Kategori:Katolske kommunikasjonsmedier
Kategori:Nettsteder i USA